કેન્દ્ર સરકાર દ્વારા ગાર્મેન્ટ ઈન્ડસ્ટ્રી માટે રૃપિયા ૬૦૦૦ કરોડનું સ્પેશિયલ પેકેજ જાહેર કરાયું ત્યારે સુરતની ટેક્સ્ટાઈલ ઈન્ડસ્ટ્રીને અન્યાય થયો હોવાની બૂમ ઊઠી હતી, આ બૂમરાણ વચ્ચે નિષ્ણાતો અલગ રાગ અલાપી રહ્યા છે. નિષ્ણાતોનું માનવું છે કે વિશેષ પેકેજના લીધે ગાર્મેન્ટ ઈન્ડસ્ટ્રીમાં કાચા કાપડની માગ વધશે અને તે માટે સુરતના ઉત્પાદકોએ બમણા પ્રમાણમાં ફેબ્રિક્સનું ઉત્પાદન કરવું પડશે. આમ, આડકતરી રીતે સુરતના ઉત્પાદકોને પણ પેકેજનો લાભ મળશે.